“मैया बेलासेनि 5.30रिंगासो समाव आंनि सानै पि.एस.अ.खौ हरखाबै कक्रझार जिलानि एस.पि. आरो एडिसनेल एस.पि. बोखारनानै लांबाय” बे खोथाखौ बुंदों बारग एन.डि.एफ.बि.(एस.)नि आफादगिरि बिटिआर गोरोबथानि सागानगिरि बि. सावरायगोराया। थारैनो बेबादि सासे गोजोन सानथिनि थाखाय भारत सोरखारनो गावखौ गथायनानै गोजोननि थाखाय गोरोबथा खालामनानै सागान होनाय बेबादि दैदेनगिरिनि सायाव बेबादि खालामनायाव  मोनसे राजखान्थियारि सर’जनत्र थानो हागौ होननानै बिथां सावरायगोराया फोरमायो। आरो साननैसो सिगाङाव कक्राझार जिलानि एस.पि.आ आंखौ लिंहरनानै हुमखिबो होदोंमोन होननानै बुंथियो 13 नं. बिटिसि सिरां बियाबनि बिजाथि बि. सावरायगोरा बिथाङा । राइजो राजा आरो हादोरनि गोजोन खौसेथियै जौगानायखौ लुबैनानै सोमावरनायनि लामाखौ नागारनानै गोजोननि थाखाय सागान होफैनाय आंबादि सासे दैदेनगिरिखौ बेबादि खालामनाया जोबोर दुखुनांथाव होननाबो दुखु फोरमायो सावरायग्रा बिथांआ।